Mixja tul epoki differenti tat togħma awtentika ta’ dak li kien jintlibes, jittiekel u jintuża f’perjodi differenti  tul l-istorja tal-Gżejjer Maltin. Dan sar b’wirja ħajja li saret  fil-mużew tal-fortifikazzjoni fil-Belt – l-Fortress Builders li qed jiċċelebra l-ewwel sena mill-ftuħ tiegħu. Is-sit li jirrakkonta l-istorja ta’ kif inbew il-fortifikazzjonijiet f’Malta, offra sfond mill-aqwa għall-attività organizzata bejn tliet għaqdiet differenti li lkoll għamlu rapreżentazzjoni storika ta’ perjodi differenti. Il-volontieria ta’ dawn l-għaqdiet esponew għadd kbir ta’ armi differenti, mill-armerija li kienet tintuża fi żmien ir-rumani sal-munizzjon li kien jintuża fit-tieni gwerra dinija. Storja: Nigel Mifsud